НЧ”РАЗВИТИЕ 1898” с.ВИДРАРЕ

Д О К Л А Д

за осъществените дейности на Читалище „Развитие1898” с.Видраре

в изпълнение на приетата програма за 2022 г.

През изминалата 2022 г. НЧ”Развитие1898” работи придържайки се към културния календар на читалището и закона за Народните читалища. Читалищните дейности са представени в две основни направления: библиотечна дейност и художествена самодейност.

БИБЛИОТЕЧНА ДЕЙНОСТ:

Библиотеката към НЧ”Развитие1898” е общообразователна, утвърдена като средище за знания на гражданите. Библиотеката обслужва жители и гости на селото с библиотечни материали. Библиотеката разполага с фонд от 7002 библиотечни единици към 31.12.2022г..През отчетната година ново постъпилата литература е 134 тома , която е от дарения от частни лица. Библиотеката има редовни читатели, които са повече през летния сезон, тъй като по – голямата част от населението на селото изкарват зимния период в градовете. Чете се предимно художествената литература.В библиотеката имаме 2 броя компютри по програма „Глобални библиотеки”, която ни дава възможност да бъдем център на информационно обслужване. Естествено вече интереса на децата не е толкова голям, защото всички имат модерни телефони и разполагат с интернет в къщи.

ХУДОЖЕСТВЕНА САМОДЕЙНОСТ:

Важно място в развитието на читалищната ни дейност е развитието и обогатяването на любителското художествено творчество. С всяка измината година изявите и участията на Женската вокална група към читалището стават все по – малко. Това се дължи от финансови затруднения и отказване на някой от самодейците, поради здравословни и други проблеми. През 2022г. групата е работила само месеците април и май за подготовка и участие в Националния фестивал „ДЕ Е БЪЛГАРСКОТО” с.Очин дол. След дълго прекъсване от м. март към читалището отново се сформира група, която изучава народни танци. Групата репетира целогодишно, като самодейците лично си заплащат хонорара на ръководителя. За отлични резултати разчитаме на ръководителя ни Владимир Стефанов.

КУЛТУРНИ ИЗЯВИ НА НЧ”РАЗВИТИЕ 1898” ПРЕЗ 2022 Г.

Като по – значими през годината могат да бъдат посочени:

* 19 февруари – Поклонение пред паметника на Васил Левски и поднасяне на цветя.
* 01 март – Ден на самодееца и Баба Марта – организирано тържество на самодейците и подаряване на мартеници.
* 03 март – Национален празник на България. Кратко слово и поднасяне на цветя пред паметника в центъра на селото.
* Великденски празници. Боядисване на яйца с деца от подготвителна група към ОУ”Васил Левски” с. Видраре.
* 29 май – Участие на Женската вокална група в Национален фолклорен фестивал „ ДЕ Е БЪЛГАРСКОТО” с.Очин дол.
* 01 юни – Ден на детето.Озвучаване на центъра с детски песни и рисунка на асфалт с деца от селото. На децата бяха раздадени пакети с лакомства от Читалищното Настоятелство.
* 05 юни – Участие на танцов състав клуб „ХОРО” в XXIII Общински събор на българското народно творчество гр.Правец.
* 30.06 – Проведено Отчетно – изборно събрание на НЧ”Развитие 1898” с.Видраре.
* 24 септември – Участие на танцов състав клуб „ХОРО” във „ФЕСТИВАЛ НА СЛИВАТА” Орешака. Самодейците имаха удоволствието да посетят и „ФЕСТИВАЛ НА СЛИВАТА” гр.Троян, както и Троянския манастир.
* 29 декември – Съвместно с Кметство и Клуб на пенсионера бе организирано общоселско тържество.
* В сградата, която се намира читалището има витрина за годишнини и актуални събития от културния календар.

Не бива да подминаваме истината, че през последните години, читалищната дейност се измества от различни медии и интернет, но то ще продължи да съществува, защото хората имат нужда от него.

Всички инициативи в читалището се случват с активна взаимна работа с Кметство, Клуб на пенсионера и местното училище, като пример за екипна работа.

с.Видраре Председател:

/Катя Иванова/

Секретар:

/Цветанка Цакова/